עומרי פילס | ״אנא״
אחרי שנים של שירי אהבה ופרידה, עומרי פילס מפסיק לחפש את התשובות בסיפור האישי - ופונה למקור.
״אנא” הוא תפילה שנולדה ברגע שבו הדמיונות של הילדות מתנפצים אל מול המציאות, ומתוך השבר עולה קריאה להתגלות ולעזרה מהבורא.

פילס כתב את השיר בתחילת הקיץ, בצפון הארץ, מול הרי לבנון. אחרי פרידה נוספת, כשנמאס לו לכתוב שוב על אהבה שנגמרה, החליט להרים את המבט
ולפנות למעלה:
״בשביל מה בכלל הגעתי מעולם המלאכים? לפעמים לא רואה את הדרך, לא זוכר מי הבן של המלך,
אנא שלח אליי מלאך שידאג שלא אשכח”.

השיר יוצא בתקופה שבה גם המציאות הישראלית מחפשת דרך קדימה אחרי תקופה ארוכה של מלחמה. ״אנא” מבקש לתת מקום לקול הפנימי שרוצה
להתפלל, להתחבר ולבקש עזרה.

השיר עטוף בהפקה אתנית-תפילתית, כאשר פילס מביא לידי ביטוי את מנעד כישוריו ואחראי על הכתיבה, הלחן, העיבוד, ההפקה, הנגינה והמיקס.

על האמן
עומרי פילס הוא זמר-יוצר, מלחין ומפיק, שהשתתף בתוכניות ״הכוכב הבא” ו־״Voice ”The והיה במשך שנים חלק מלהקת מיומנה. מאז 7 באוקטובר הוא מחזיק מרחבים מוזיקליים עבור נפגעי המלחמה,
וביום-יום מלווה אנשים בדרך לחיבור לקולם הפנימי ולהוצאת האמן שבהם.

